title: Регламент за изпълнение (ЕС) 2017/402 на Съвета от 7 март 2017 година за прилагане на член 20, параграф 3 от Регламент (ЕС) 2015/735 относно ограничителни мерки по отношение на положението в Южен Судан

text:
               9.3.2017

               BG

               Официален вестник на Европейския съюз

               L 63/7

         РЕГЛАМЕНТ ЗА ИЗПЪЛНЕНИЕ (ЕС) 2017/402 НА СЪВЕТА
   от 7 март 2017 година
   за прилагане на член 20, параграф 3 от Регламент (ЕС) 2015/735 относно ограничителни мерки по отношение на положението в Южен Судан
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз,
   като взе предвид Регламент (ЕС) 2015/735 на Съвета от 7 май 2015 г. относно ограничителни мерки по отношение на положението в Южен Судан и за отмяна на Регламент (ЕС) № 748/2014 (1), и по-специално член 20, параграф 3 от него,
   като взе предвид предложението на върховния представител на Съюза по въпросите на външните работи и политиката на сигурност,
   като има предвид, че:

               (1)

               На 7 май 2015 г. Съветът прие Регламент (ЕС) 2015/735.

               (2)

               На 12 януари 2017 г. комитетът към Съвета за сигурност на Организацията на обединените нации, създаден съгласно Резолюция 2206 (2015) на Съвета за сигурност на Организацията на обединените нации, актуализира информацията, относно шест лица, за които се прилагат ограничителни мерки.

               (3)

               Поради това приложение I към Регламент (ЕС) 2015/735 следва да бъде съответно изменено,

         ПРИЕ НАСТОЯЩИЯ РЕГЛАМЕНТ:
   Член 1
   Приложение I към Регламент (ЕС) 2015/735 се изменя съгласно приложението към настоящия регламент.
   Член 2
   Настоящият регламент влиза в сила в деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 7 март 2017 година.

            За Съвета

            Председател

         L. GRECH

      (1)  ОВ L 117, 8.5.2015 г., стр. 13.

      ПРИЛОЖЕНИЕ
      Вписванията относно изброените по-долу лица се заменят със следните вписвания:
      A.   ЛИЦА

      1.   Gabriel JOK RIAK (наричан още: a) Gabriel Jok, б) Jok Riak, в) Jock Riak)

      Звание: Генерал-лейтенант
      Длъжност: Командващ първи сектор на Суданската народноосвободителна армия (SPLA)
      Дата на раждане: 1966 г.
      Място на раждане: Bor, Судан/Южен Судан
      Гражданство: Южен Судан
      Адрес: а) Unity State, Южен Судан, б) Wau, Western Bahr El Ghazal, Южен Судан
      Дата на посочване от ООН: 1 юли 2015 г.

         Друга информация: Командващ първи сектор на SPLA, който действа предимно в Unity State, от януари 2013 г. В качеството си на командващ първи сектор на SPLA, той разширява или удължава конфликта в Южен Судан в нарушение на Споразумението за прекратяване на враждебните действия. SPLA е южносуданска военна структура, която участва в действия, довели до разширяване на конфликта в Южен Судан, включително до нарушения на Споразумението за прекратяване на враждебните действия (CoHA) от януари 2014 г. и на Споразумението за разрешаване на кризата в Южен Судан от 9 май 2014 г., което представлява подновяване на ангажимента по CoHA, и затруднява дейността на Механизма за наблюдение и проверка на Междуправителствения орган за развитие (IGAD). Препратка към специалното известие на Интерпол и Съвета за сигурност на ООН: https://www.interpol.int/en/notice/search/un/5879060.

         Сведения от описателното обобщение на основанията за включване в списъка, предоставено от Комитета по санкциите:

      Gabriel Jok Riak е включен в списъка на 1 юли 2015 г. в съответствие с точка 7, буква а), точка 7, буква е) и точка 8 от Резолюция 2206 (2015) за „действия или политики, които имат за цел или последица разрастване или удължаване на конфликта в Южен Судан или възпрепятстването на помирението или мирните преговори или процеси, включително нарушения на Споразумението за прекратяване на враждебните действия“; „за възпрепятстване на работата на международните мироопазващи, дипломатически или хуманитарни мисии в Южен Судан, включително Механизма за наблюдение и проверка на IGAD, или на доставката или разпределянето, или достъпа до хуманитарна помощ;“ и като лидер „на образувание, включително на южносуданско правителство, опозиция, милиция или друга група, която е участвала или чиито членове са участвали в някоя от дейностите, описани в точки 6 и 7“.
      Gabriel Jok Riak е командващ първи сектор на Суданската народноосвободителна армия (SPLA) — южносуданска военна структура, която участва в действия, довели до разрастване на конфликта в Южен Судан, включително нарушения на Споразумението за прекратяване на враждебните действия (CoHA) от януари 2014 г. и на Споразумението за разрешаване на кризата в Южен Судан от 9 май 2014 г. (т.нар. „Майско споразумение“), което представлява подновяване на ангажимента по CoHA.
      Jok Riak е командващ първи сектор на SPLA, който действа предимно в Unity State, от януари 2013 г. Трета, четвърта и пета дивизия от SPLA са подчинени на първи сектор и неговия командващ — Jok Riak.
      Gabriel Jok Riak, първи сектор на SPLA и трите въоръжени подразделения под негово командване участват в няколко операции, както е описано подробно по-долу, които нарушават ангажиментите по CoHA от януари 2014 г. за прекратяване на всички военни действия, целящи противопоставяне на сили, както и на други провокативни действия, замразяване на силите на местата, където са установени, и въздържане от действия като движение на сили или попълване на запасите от боеприпаси, които биха могли да доведат до военна конфронтация.
      Силите на SPLA под общото командване на Jok Riak нарушават споразумението CoHA няколко пъти посредством открити враждебни действия.
      На 10 януари 2014 г. силите на SPLA под общото командване на командващия първи сектор Jok Riak завладяват Bentiu, който от 20 декември 2013 г. е под контрола на Суданското народноосвободително движение в опозиция (SPLM-IO). Трета дивизия от SPLA напада от засада и обстрелва бойците на SPLM-IO близо до Leer наскоро след подписването на CoHA от януари 2014 г., а в средата на април 2014 г. превзема Mayom и избива над 300 души от войските на SPLM-IO.
      На 4 май 2014 г. сили на SPLA под ръководството на Jok Riak отново завладяват Bentiu. По националната телевизия в Джуба говорител на SPLA заявява, че правителствената армия под командването на Jok Riak е завладяла Bentiu в четири часа след обед, като добавя, че в завладяването са участвали трета дивизия и специална група от SPLA. Няколко часа след обявяването на Майското споразумение сили на трета и четвърта дивизия на SPLA нападат и отблъскват бойците на опозицията, които преди това са нападнали позициите на SPLA в близост до Bentiu и в северните богати на нефт райони на Южен Судан.
      Също след подписването на Майското споразумение войски от трета дивизия на SPLA отново завладяват Wang Кai, а командващият дивизията Santino Deng Wol разрешава на силите си да убият всеки, който носи оръжие или се крие в домовете, и им заповядва да горят всички домове, в които има опозиционни сили.
      В края на април и през май 2015 г. силите на първи сектор под ръководството на Jok Riak провеждат цялостна военна офанзива срещу опозиционните сили в Unity State откъм провинция Lakes.
      Твърди се, че в началото на септември 2014 г., в нарушение на условията на CoHA, описани по-горе, Jok Riak търси начини танковете му да бъдат поправени и модифицирани, така че да бъдат използвани срещу опозиционните сили. В края на октомври 2014 г. най-малко 7 000 военни от SPLA и тежко въоръжение от трета и пета дивизия биват разгърнати на нови позиции с цел да се укрепят силите на четвърта дивизия, които понасят тежестта на нападението на опозицията в близост до Bentiu. През ноември 2014 г. SPLA докарва ново военно оборудване и оръжия, включително бронетранспортьори, хеликоптери, оръдия и боеприпаси, в областта, за която отговаря първи сектор, вероятно като подготовка за битка срещу опозицията. Твърди се, че в началото на февруари 2015 г. Jok Riak заповядва в Bentiu да бъдат изпратени бронетранспортьори, вероятно в отговор на неотдавнашните засади от страна на опозицията.
      След офанзивите от април и май 2015 г. в Unity State, първи сектор на SPLA отхвърля искането на Екипа за наблюдение и проверка на Междуправителствения орган за развитие (IGAD-MVM) в Bentiu да разследва това нарушение на CoHA, като и по този начин възпрепятства свободата на движение на IGAD-MVM в изпълнение на мандата му.
      Освен това през април 2014 г. Jok Riak спомага за разрастването на конфликта в Южен Судан, като според съобщенията съдейства за въоръжаването и мобилизиране на 1 000 младежи от племето Динка, които да попълнят традиционните сили на SPLA.
      2.   Simon Gatewech DUAL (известен още като: a) Simon Gatwich Dual, б) Simon Getwech Dual, в) Simon Gatwec Duel, г) Simon Gatweach, д) Simon Gatwick, е) Simon Gatwech, ж) Simon Garwich, з) General Gaduel, и) Dhual).

      Звание: Генерал-майор
      Длъжност: Началник на генералния щаб на SPLA в опозиция (SPLM-IO)
      Дата на раждане: 1953 г.
      Място на раждане: а) Akobo, Jonglei State, Судан/Южен Судан, б) Uror County, Jonglei State, Судан/Южен Судан
      Адрес: Jonglei State, Судан/Южен Судан
      Дата на посочване от ООН: 1 юли 2015 г.

         Друга информация: Понастоящем е началник на Генералния щаб на SPLM-IO, като преди това е бил командващ силите на опозицията в Jonglei State. В началото на февруари 2015 г. силите му извършват нападение в Jonglei State, а от март 2015 г. насам той се опитва да наруши мира в Jonglei State чрез нападения срещу цивилното население. В специалното известие на Интерпол и Съвета за сигурност на ООН има снимка, която може да бъде включена. Препратка към специалното известие на Интерпол и Съвета за сигурност на ООН: https://www.interpol.int/en/notice/search/un/5879066

         Сведения от описателното обобщение на основанията за включване в списъка, предоставено от Комитета по санкциите:

      Simon Gatwech Dual е включен в списъка на 1 юли 2015 г. съгласно точка 6, точка 7, буква а), точка 7, буква г) и точка 8 от Резолюция 2206 (2015) като „отговорен, съучастник или участващ, пряко или непряко, в действия или политики, които застрашават мира, сигурността или стабилността на Южен Судан“; „за действия или политики, които имат за цел или последица разрастване или удължаване на конфликта в Южен Судан или възпрепятстването на помирението или мирните преговори или процеси, включително нарушения на Споразумението за прекратяване на враждебните действия“; „нападения срещу цивилното население, включително жени и деца, чрез извършването на актове на насилие (включително убийства, осакатяване, мъчения, изнасилване или други форми на сексуално насилие), отвличане, насилствено изчезване, насилствено разселване, нападения на училища, болници, религиозни обекти или места, където цивилни граждани търсят убежище, или чрез действия, които биха представлявали сериозно нарушение на правата на човека или нарушение на международното хуманитарно право;“ и като лидер „на образувание, включително на южносуданско правителство, опозиция, милиция или друга група, която е участвала или чиито членове са участвали в някоя от дейностите, описани в точки 6 и 7“.
      Simon Gatwech Dual (Gatwech Dual) участва в действия или политики, застрашаващи мира, сигурността или стабилността на Южен Судан и е ръководител на Суданското народноосвободително движение в опозиция (SPLM-IO) — образувание, което участва в действия, застрашаващи мира, сигурността или стабилността на Южен Судан, нападения срещу цивилни, включително жени и деца, чрез извършване на насилствени действия.
      Gatwech Dual е началник на Генералния щаб на SPLM-IO, като преди това е бил командващ силите на опозицията в Jonglei State.
      През 2014 г. и 2015 г. Gatwech Dual командва голям брой войски и действа до известна степен самостоятелно при организирането на нападения. Gatwech Dual наблюдава разгръщането на SPLM-IO, както и вероятно разгръщането на сили на Бялата армия (младежка милиция от етническата група Нуер).
      В края на април 2014 г. сили под общото командване на Gatwech Dual печелят територии в Jonglei State, по пътя си към Bor, столицата на щата. Gatwech Dual може да е използвал новините за нападението от 17 април 2014 г. срещу вътрешно разселените лица от етноса Нуер на територията, заемана от ООН в Bor, за да подбуди въоръжените си сили да търсят отмъщение. Механизмът за наблюдение и проверка на IGAD в Горен Нил, Unity State и Jonglei State, също споменава за сили под командването на Gatwech Dual в обобщението си от 14 август 2014 г. на нарушенията на прекратяването на огъня.
      В началото на февруари 2015 г. силите на Gatwech Dual извършват нападение в Jonglei State. От март 2015 г. Gatwech Dual се опитва да наруши мира в Jonglei State чрез нападения срещу цивилното население.
      В края на април 2015 г. Gatwech Dual участва в планирането и координирането на внезапни нападения срещу силите на правителството на Южен Судан в провинция Горен Нил. В обобщения доклад за нарушенията на прекратяването на военните действия от 12—31 май 2015 г. на Механизма за наблюдение и проверка на IGAD са посочени нарушения от страна на опозиционните сили под контрола на Gatwech, включително нападение срещу силите на правителството в Аyod.
      Силите на SPLM-IO под командването на Gatwech Dual нападат жени, деца и цивилни. Има сведения, че Gatwech Dual е разпоредил единици под негово командване да убиват военнопленници от етническата група Динка, жени и деца, а служители под негово командване заявяват, че опозиционните сили не следва да правят разграничение между различните племена Динка и следва да ги избиват всички.
      3.   James Koang CHUOL (наричан още: a) James Koang Chol Ranley, б) James Koang Chol, в) Koang Chuol Ranley, г) James Koang Chual.

      Звание: Генерал-майор
      Дата на раждане: 1961 г.
      Гражданство: Южен Судан паспорт №: R00012098, Южен Судан
      Дата на посочване от ООН: 1 юли 2015 г.

         Друга информация: Назначен за командващ специалната дивизия на Суданската народноосвободителна армия в опозиция (SPLA-IO) през декември 2014 г. Неговите въоръжени сили участват в нападения срещу цивилни лица. През февруари 2014 г. сили под негово командване нападат лагери на ООН, болници, църкви и училища, като участват в масови изнасилвания, изтезания и унищожаване на имущество в опит за прочистване на цивилни, войници и полицаи, свързан с правителството. Препратка към специалното известие на Интерпол и Съвета за сигурност на ООН: https://www.interpol.int/en/notice/search/un/5879069.

         Сведения от описателното обобщение на основанията за включване в списъка, предоставено от Комитета по санкциите:

      James Koang Chuol (Koang) е включен в списъка на 1 юли 2015 г. съгласно точка 6, точка 7, буква а), точка 7, буква г) и точка 8 от Резолюция 2206 (2015) като „пряко или непряко отговорен, съучастник или участващ в действия или политики, които застрашават мира, сигурността или стабилността на Южен Судан“; „действия или политики, които имат за цел или последица разрастване или удължаване на конфликта в Южен Судан или възпрепятстването на помирението или мирните преговори или процеси, включително нарушения на споразумението за прекратяване на враждебните действия“; „нападения срещу цивилното население, включително жени и деца, чрез извършването на актове на насилие (включително убийства, осакатяване, мъчения, изнасилване или други форми на сексуално насилие), отвличане, насилствено изчезване, насилствено разселване, нападения на училища, болници, религиозни обекти или места, където цивилни граждани търсят убежище, или чрез действия, които биха представлявали сериозно нарушение на правата на човека или нарушаване на международното хуманитарно право“; и като лидер „на образувание, включително на южносуданско правителство, опозиция, милиция или друга група, която е участвала или чиито членове са участвали в някоя от дейностите, описани в точки 6 и 7“.
      James Koang Chuol (Koang) заплашва мира, сигурността или стабилността на Южен Судан в качеството си на лидер на антиправителствените сили в Unity State, Южен Судан, чиито членове са извършвали нападения срещу цивилни лица, включително жени и деца, придружени с убийства, сексуално насилие и нападения над училища, болници, религиозни обекти, както и местата, в които цивилни граждани са потърсили убежище.
      През декември 2013 г. Koang дезертира от длъжността си командващ Четвърта дивизия на SPLA. По нареждане на Koang, дезертиралите войници екзекутират общо 260 души от своите съратници на място, преди да нападнат и избият цивилни лица в столицата на провинция Bentiu.
      През декември 2014 г. Koang е назначен за командващ специалната дивизия на опозиционната фракция на SPLA-IO. На новата си длъжност Koang повежда през януари 2015 г. нападенията срещу правителствените сили в графства Renk и Maban в провинция Горен Нил, окачествени от Механизма за наблюдение и проверка на Междуправителствения орган за развитие като нарушения на CoHA.
      През февруари 2014 г., след като Koang получава командването на антиправителствените сили в Unity State, тези сили атакуват лагери, болници, църкви и училища на ООН, предприемайки масови изнасилвания, изтезания, както и унищожаването на имущество, в опит за прочистване на цивилни, войници и полицаи, свързани с правителството. На 14 и 15 април 2014 г. силите на Koang превземат Bentiu след тежки боеве и участват в нападения срещу цивилни лица. В отделни инциденти в джамия, църква и изоставена фабрика за храни в Bentiu, силите разделят цивилните лица, потърсили убежище, според етническата им принадлежност и гражданство, преди да предприемат целенасочени убийства, довели до смъртта на поне 200 души, като 400 са ранени. Има сведения, че в средата на септември 2014 г. Koang е наредил на силите си да нападнат цивилните граждани от етническата група Dinka при нападение в провинция Горен Нил.
      4.   Santino Deng WOL (известен още като: a) Santino Deng Wuol б) Santino Deng Kuol)

      Звание: Генерал-майор
      Длъжност: Командващ Трета дивизия на SPLA
      Дата на раждане: 9 ноември 1962 г.
      Място на раждане: Aweil, Судан/Южен Судан
      Дата на посочване от ООН: 1 юли 2015 г.

         Друга информация: Ръководил е и е насочвал военните действия срещу опозиционните сили и е водил конфронтационното придвижване на войските в нарушение на CoHA. През май 2015 г. силите под негово командване са убили деца, жени и възрастни мъже, изгорили са имущество, и са откраднали добитък в настъплението им към нефтеното находище Thorjath през Unity State. Препратка към специалното известие на Интерпол и Съвета за сигурност на ООН: https://www.interpol.int/en/notice/search/un/5879071.

         Сведения от описателното обобщение на основанията за включване в списъка, предоставено от Комитета по санкциите:

      Santino Deng Wol е включен в списъка на 1 юли 2015 г. съгласно точка 7, буква а), точка 7, буква г) и точка 8 от Резолюция 2206 (2015) за „действия или политики, които имат за цел или последица разрастване или удължаване на конфликта в Южен Судан или възпрепятстването на помирението или мирните преговори или процеси, включително нарушения на споразумението за прекратяване на враждебните действия“; „нападения срещу цивилното население, включително жени и деца, чрез извършването на актове на насилие (включително убийства, осакатяване, мъчения, изнасилване или други форми на сексуално насилие), отвличане, насилствено изчезване, насилствено разселване, нападения на училища, болници, религиозни обекти или места, където цивилни граждани търсят убежище, или чрез действия, които биха представлявали сериозно нарушение на правата на човека или нарушение на международното хуманитарно право“; и като лидер „на образувание, включително на южносуданско правителство, опозиция, милиция или друга група, която е участвала или чиито членове са участвали в някоя от дейностите, описани в точки 6 и 7“.
      Santino Deng Wol (Deng Wol) е генерал-майор и командващ Трета дивизия на Суданската народноосвободителна армия (SPLA) — южносуданска военна структура, която участва в действия, довели до разширяване на конфликта в Южен Судан, включително нарушения на Споразумението за прекратяване на враждебните действия (CoHA) от януари 2014 г. и на Споразумението за разрешаване на кризата в Южен Судан от 9 май 2014 г. (т.нар. „Майско споразумение“), което представлява подновяване на ангажимента към CoHA.
      Deng Wol ръководи и насочва военните действия срещу опозиционните сили и води конфронтационното придвижване на войските в нарушение на CoHA.
      Скоро след като преговарящите от двете страни са се споразумели да прекратят враждебните действия, Deng WOL подготвя своите сили за настъпление към град Leer в Unity State. Впоследствие те нападат от засада и бомбардират бунтовниците в близост до Leer.
      Има сведения, че в средата на април 2014 г. силите на Deng Wol са се готвили да си възвърнат Bentiu от антиправителствените сили. По-късно този месец, силите на Deng Wol превземат Mayom след ожесточена битка, в която убиват над 300 членове на опозиционните сили. След това, в началото на май 2014 г., силите на Deng Wol превземат Tor Abyad, убивайки в процеса членове на опозиционните сили. Скоро след това сили на SPLA, включително силите на Deng Wol, атакуват и повторно превземат град Wang Kai в Unity State. Deng Wol разрешава на своите сили да убиват всеки един, който носи оръжие или се крие по домовете, и им нарежда да изгорят всички домове, в които се укриват поддръжници на опозицията.
      Командваната от Deng Wol Трета дивизия на SPLA участва в периода април—май 2015 г. в офанзива в Unity State, по време на която SPLA започва координирана офанзива за превземане на укрепления на опозицията в окръзи Mayom, Guit, Koch, Mayendit, и Leer. През май 2015 г. силите под командването на Deng Wol убиват деца, жени и възрастни мъже, изгарят имущество, и крадат добитък в настъплението им към нефтеното находище Thorjath през Unity State. Допълнително, по-рано през същия месец, има сведения, че Deng Wol е настоявал за екзекуцията на заловени войници от опозицията.
      5.   Marial Chanuong Yol MANGOK (известен още като: a) Marial Chinuong б) Marial Chan в) Marial Chanoung Yol г) Marial Chinoum)

      Длъжност: а) Генерал-майор от Суданската народноосвободителна армия, б) Командващ звено на президентската гвардия
      Дата на раждане: 1 януари 1960 г.
      Място на раждане: Yirol, Lakes State
      Гражданство: Южен Судан, паспорт №: R00005943, Южен Судан
      Дата на посочване от ООН: 1 юли 2015 г.

         Друга информация: Ръководената от него президентска гвардия извършва клане на цивилни граждани от Nuer в и около Джуба, много от които са погребани в масови гробове. В един подобен гроб се смята, че има заровени около 200—300 цивилни. Препратка към специалното известие на Интерпол и Съвета за сигурност на ООН: https://www.interpol.int/en/notice/search/un/72684667.

         Сведения от описателното обобщение на основанията за включване в списъка, предоставено от Комитета по санкциите:

      Marial Chanuong Yol Mangok е включен в списъка на 1 юли 2015 г. съгласно точка 7, буква а), точка 7, буква в), точка 7, буква г) и точка 8 от Резолюция 2206 (2015) за „действия или политики, които имат за цел или последица разрастване или удължаване на конфликта в Южен Судан или възпрепятстването на помирението или мирните преговори или процеси, включително нарушения на споразумението за прекратяване на враждебните действия“; „планиране, ръководство или извършване на действия, които са в нарушение на приложимото международно право в областта на правата на човека или на приложимото международно хуманитарно право или представляват потъпкване на правата на човека в Южен Судан“; „нападения срещу цивилното население, включително жени и деца, чрез извършването на актове на насилие (включително убийства, осакатяване, мъчения, изнасилване или други форми на сексуално насилие), отвличане, насилствено изчезване, насилствено разселване, нападения на училища, болници, религиозни обекти или места, където цивилни граждани търсят убежище, или чрез действия, които биха представлявали сериозно нарушение на правата на човека или нарушение на международното хуманитарно право“; и като лидер „на образувание, включително на южносуданско правителство, опозиция, милиция или друга група, която е участвала или чиито членове са участвали в някоя от дейностите, описани в точки 6 и 7“.
      Mangok е командващ президентската гвардия на правителството на Южен Судан, която ръководи операции в Джуба след започналите на 15 декември 2013 г. боеве. Той изпълнява нареждания за обезоръжаването на войници от Nuer и след това разпорежда използването на танкове за нападение срещу политически фигури в Джуба, убивайки 22 невъоръжени охранители на опозиционния лидер Риек Машар и седем охранители на бившия министър на вътрешните работи Gier Chuang Aluong.
      При първоначалните операции в Джуба, според многобройни и надеждни сведения, водената от Mangok президентска гвардия е водеща при клането на група цивилни от Nuer в и около Джуба, много от които са погребани в масови гробове. В един подобен гроб се смята, че има заровени около 200—300 цивилни лица.
      6.   Peter GADET (известен още като: a) Peter Gatdet Yaka б) Peter Gadet Yak в) Peter Gadet Yaak г) Peter Gatdet Yaak д) Peter Gatdet е) Peter Gatdeet Yaka)

      Звание: а) Генерал б) Генерал-майор
      Дата на раждане: между 1957 г. и 1959 г.
      Място на раждане: а) Mayom County Unity State б) Mayan, Unity State
      Дата на посочване от ООН: 1 юли 2015 г.

         Друга информация: На 21 декември 2014 г. е назначен за заместник-началник на щаба, отговарящ за операциите към SPLA-IO. Силите под негово командване извършват нападения срещу цивилни лица, включително жени, през април 2014 г., по време на нападение на Unity State, включително целенасочени убийства на етническа основа. Препратка към специалното известие на Интерпол и Съвета за сигурност на ООН: https://www.interpol.int/en/notice/search/un/5879076
      Peter Gadet е включен в списъка на 1 юли 2015 г. съгласно точка 7, буква а), точка 7, буква г), точка 7, буква д) и точка 8 от Резолюция 2206 (2015) за „действия или политики, които имат за цел или последица разрастване или удължаване на конфликта в Южен Судан или възпрепятстването на помирението или мирните преговори или процеси, включително нарушения на споразумението за прекратяване на враждебните действия“; „нападения срещу цивилното население, включително жени и деца, чрез извършването на актове на насилие (включително убийства, осакатяване, мъчения, изнасилване или други форми на сексуално насилие), отвличане, насилствено изчезване, насилствено разселване, нападения на училища, болници, религиозни обекти или места, където цивилни граждани търсят убежище, или чрез действия, които биха представлявали сериозно нарушение на правата на човека или нарушение на международното хуманитарно право“; „набиране на деца от въоръжени групировки или въоръжени сили в контекста на въоръжения конфликт в Южен Судан“; и като лидер „на образувание, включително на южносуданско правителство, опозиция, милиция или друга група, която е участвала или чиито членове са участвали в някоя от дейностите, описани в точки 6 и 7“.

         Допълнителна информация

      Peter Gadet е командващ силите на опозиционната фракция на Суданската народноосвободителна армия (SPLA-IO), участвали в действия, които водят до разрастване на конфликта в Южен Судан, включително нарушения на споразумението за прекратяване на враждебните действия (CoHA) от януари 2014 г.
      Водените от Gadet сили нападат и превземат град Kaka, провинция Горен Нил, от Суданската народноосвободителна армия (SPLA) в края на март 2014 г. Впоследствие Gadet е прехвърлен от Jonglei State към Bentiu, където е назначен за военен губернатор на Unity State, за да съдейства на антиправителствените сили в усилията им да мобилизират населението предимно от Bol Nuer. Впоследствие, Gadet е ръководил нападения на SPLA-IO в Unity State. Силите на Gadet са отговорни за нанасяте на щети на частично построена от руско дружество нефтена рафинерия в Unity State. Силите на Gadet също така поемат контрол над 30 зони в Tor Abyad и Kilo в нефтените находища на Unity State.
      От средата на април 2014 г. войски на антиправителствените сили с численост 50 000 души обграждат Malakal в подготовка за нападение над Bentiu. На 15 април 2014 г. силите на Gadet нападат и превземат Bentiu, преди впоследствие да загубят контрол над града. Водените от Gadet сили извършват нападения срещу цивилни лица, включително жени, през април 2014 г., по време на нападение на Bentiu, включително целенасочени убийства на етническа основа.
      През юни 2014 г. Peter Gadet нарежда на командващите SPLA-IO да набират младежи във всички контролирани от бунтовниците райони.
      От 25—29 октомври 2014 г. силите под командването на Gadet заобикалят и атакуват Bentiu и Rubkona, превземайки за кратко град Bentiu на 29 октомври, преди да се изтеглят.
      На 21 декември 2014 г. Gadet е назначен за заместник-началник на щаба, отговарящ за операциите, към SPLA-IO. Вследствие на това назначение силите на SPLA-IO са посочени от Механизма за наблюдение и проверка на IGAD като отговорни за многократни нарушения на CoHA в провинции Unity, Горен Нил и Jonglei.


title: Регламент за изпълнение (ЕС) № 868/2012 на Комисията от 24 септември 2012 година за разрешаване на азорубина като фуражна добавка за котки и кучета  текст от значение за ЕИП

text:
               25.9.2012

               BG

               Официален вестник на Европейския съюз

               L 257/3

         РЕГЛАМЕНТ ЗА ИЗПЪЛНЕНИЕ (ЕС) № 868/2012 НА КОМИСИЯТА
   от 24 септември 2012 година
   за разрешаване на азорубина като фуражна добавка за котки и кучета
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 1831/2003 на Европейския парламент и на Съвета от 22 септември 2003 г. относно добавки за използване при храненето на животните (1), и по-специално член 9, параграф 2 от него,
   като има предвид, че:

               (1)

               В Регламент (ЕО) № 1831/2003 се предвижда, че добавките за използване при храненето на животните подлежат на разрешаване, и се уреждат основанията и процедурите за издаване на разрешително. В член 10 от посочения регламент се предвижда извършването на повторна оценка на добавките, разрешени с Директива 70/524/ЕИО на Съвета (2).

               (2)

               Азорубинът (синоним — кармоизин) беше разрешен за неограничен период от време в съответствие с Директива 70/524/ЕИО като фуражна добавка за използване за котки и кучета, включена в категорията „оцветители“ в рамките на групата „оцветители, различни от патент синьо V, кисело брилянтно зелено BS и кантаксантин, разрешени за оцветяване на храни съгласно правилата на Общността“. Впоследствие тази употреба беше вписана в Регистъра на фуражните добавки на Общността като съществуващ продукт в съответствие с член 10, параграф 1 от Регламент (ЕО) № 1831/2003.

               (3)

               В съответствие с член 10, параграф 2 от Регламент (ЕО) № 1831/2003 беше подадено заявление за извършване на повторна оценка на азорубина като фуражна добавка за котки и кучета с искане добавката да се включи в категорията „сензорни добавки“. Заявлението беше придружено от данните и документите, изисквани съгласно член 7, параграф 3 от Регламент (ЕО) № 1831/2003.

               (4)

               Европейският орган за безопасност на храните („Органът“) заключи в становището си от 31 януари 2012 г. (3), че при предложените условия на употреба азорубинът не оказва неблагоприятно въздействие върху здравето на животните или върху околната среда и е ефикасен като оцветител. Органът заключи, че ако се вземат съответните предпазни мерки, няма да възникнат опасения във връзка с безопасността на потребителите. Той не счита, че са необходими специфични изисквания за мониторинг след пускането на пазара. Също така Органът провери доклада относно метода за анализ на фуражната добавка във фуражите, който представи референтната лаборатория на Общността, определена с Регламент (ЕО) № 1831/2003.

               (5)

               При оценката на азорубина се установи, че са изпълнени условията за разрешителното, предвидени в член 5 от Регламент (ЕО) № 1831/2003. Поради това употребата на посоченото вещество следва да бъде разрешена съгласно указаното в приложението към настоящия регламент.

               (6)

               Тъй като се внасят изменения в условията за разрешителното за азорубина и няма преки непосредствени последици за безопасността, следва да се предвиди разумен период преди влизането в сила на разрешителното, за да се даде възможност на заинтересованите страни да предприемат необходимото с оглед на новите изисквания, произтичащи от разрешителното. Освен това е целесъобразно да се предвиди преходен период за изчерпването на наличностите от азорубин, разрешен в съответствие с Директива 70/524/ЕИО, и от съдържащи азорубин фуражи.

               (7)

               Твърде сложно е за операторите да адаптират многократно и бързо етикетите на фуражите, съдържащи различни добавки, които са последователно разрешени съгласно процедурата по член 10, параграф 2 от Регламент (ЕО) № 1831/2003 и за които трябва да се спазват новите правила за етикетирането. Поради това е целесъобразно да се намали административната тежест за операторите, като се предвиди известен период от време с оглед на плавната промяна по отношение на етикетирането.

               (8)

               Мерките, предвидени в настоящия регламент, са в съответствие със становището на Постоянния комитет по хранителната верига и здравето на животните,

         ПРИЕ НАСТОЯЩИЯ РЕГЛАМЕНТ:
   Член 1
   Разрешаване
   Разрешава се посоченото в приложението вещество азорубин, принадлежащо към категорията „сензорни добавки“ и функционалната група „оцветители“, подточка i) „вещества, които добавят или възстановяват цвета във фуражите“, като добавка при храненето на животните при спазване на определените в същото приложение условия.
   Член 2
   Изисквания към етикетирането
   Фуражите, които съдържат азорубин, се етикетират в съответствие с настоящия регламент най-късно до 25 май 2013 г.
   Същевременно фуражите, съдържащи азорубин, които са били етикетирани съгласно Директива 70/524/ЕИО преди 25 май 2013 г., могат да продължат да се пускат на пазара до изчерпване на наличностите.
   Член 3
   Преходни мерки
   Наличностите от азорубин и от фуражите, които го съдържат, съществуващи към датата на влизане в сила на настоящия регламент, могат да продължат да се пускат на пазара и използват при спазване на условията по Директива 70/524/ЕИО до изчерпване на количествата.
   Член 4
   Влизане в сила
   Настоящият регламент влиза в сила на 25 ноември 2012 г.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 24 септември 2012 година.

            За Комисията

            Председател

         José Manuel BARROSO

      (1)  ОВ L 268, 18.10.2003 г., стр. 29.

      (2)  ОВ L 270, 14.12.1970 г., стр. 1.

      (3)  EFSA Journal (Бюлетин на ЕОБХ), 2012 г.; 10(2):2570.

      ПРИЛОЖЕНИЕ

                  Идентификационен номер на добавката

                  Наименование на притежателя на разрешителното

                  Добавка

                  Състав, химична формула, описание, метод за анализ

                  Вид или категория животни

                  Максимална възраст

                  Минимално съдържание

                  Максимално съдържание

                  Други разпоредби

                  Срок на валидност на разрешителното

                  mg активно вещество/kg пълноценен фураж със съдържание на влага от 12 %

                     Категория: сензорни добавки. Функционална група: оцветители

                  2a122

                  —

                  Азорубин или кармоизин

                                 Състав на добавката

                              азорубин

                                 Характеристика на активното вещество

                                          1.

                                          химично наименование: динатриев 4-хидрокси-3-(4-сулфонато-1-нафтилазо)нафтален-1-сулфонат

                                          2.

                                          синоними: кармоизин, CI хранително червено 3

                                          3.

                                          EINECS: 222-657-4

                                          4.

                                          химична формула: C20H12N2Na2O7S2

                                          5.

                                          чистота:

                                                      5.1.

                                                      съдържание на основно вещество: минимално съдържание на 85 % оцветители, изчислени като натриева сол;

                                                      5.2.

                                                      4-аминонафтален-1-сулфонова киселина и 4-хидроксинафтален-1-сулфонова киселина: не повече от 0,5 %;

                                                      5.3.

                                                      спомагателни оцветители: не повече от 2,0 %;

                                                      5.4.

                                                      неразтворимо във вода вещество: не повече от 0,2 %;

                                                      5.5.

                                                      несулфонирани първични ароматни амини: не повече от 0,01 % (изчислени като анилин);

                                                      5.6.

                                                      вещества, които могат да бъдат извлечени с етер: не повече от 0,2 % при неутрални условия.

                                 Метод за анализ
                                  (1)

                              за идентификацията на азорубина във фуражната добавка: спектрофотометрия при 516 nm във вода и тънкослойна хроматография (TLC) (монография № 1 на Експертния комитет на ФАО/СЗО по добавките в храните (СЕКДХ) (т. 4); комбинирано резюме на спецификациите на добавките в храните);
                              за определяне на азорубина във фуражната добавка: спектрофотометрия при 516 nm във воден разтвор (Директива 2008/128/ЕО на Комисията (2)).

                  Котки и кучета

                  —

                  —

                  176

                              1.

                              В упътването за употреба на добавката и премикса да се посочат температурата на съхранение, срокът на съхранение и устойчивостта при гранулиране.

                              2.

                              Мерки за безопасност: да се използват средства за дихателна защита, средства за защита на очите и кожата по време на работа.

                  25 ноември 2022 г.

         (1)  Подробна информация за методите за анализ може да бъде намерена на следния адрес на референтната лаборатория: http://irmm.jrc.ec.europa.eu/EURLs/EURL_feed_additives/Pages/index.aspx.

         (2)  ОВ L 6, 10.1.2009 г., стр. 20.


title: Регламент за изпълнение (ЕС) 2016/889 на Комисията от 6 юни 2016 година за установяване на стандартни стойности при внос с цел определяне на входната цена на някои плодове и зеленчуци

text:
               7.6.2016

               BG

               Официален вестник на Европейския съюз

               L 149/4

         РЕГЛАМЕНТ ЗА ИЗПЪЛНЕНИЕ (ЕС) 2016/889 НА КОМИСИЯТА
   от 6 юни 2016 година
   за установяване на стандартни стойности при внос с цел определяне на входната цена на някои плодове и зеленчуци
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕC) № 1308/2013 на Европейския парламент и на Съвета от 17 декември 2013 г. за установяване на обща организация на селскостопанските пазари и за отмяна на регламенти (ЕИО) № 922/72, (ЕИО) № 234/79, (ЕО) № 1037/2001 и (ЕО) № 1234/2007 (1),
   като взе предвид Регламент за изпълнение (ЕС) № 543/2011 на Комисията от 7 юни 2011 г. за определяне на подробни правила за прилагането на Регламент (ЕО) № 1234/2007 на Съвета по отношение на секторите на плодовете и зеленчуците и на преработените плодове и зеленчуци (2), и по-специално член 136, параграф 1 от него,
   като има предвид, че:

               (1)

               В изпълнение на резултатите от Уругвайския кръг на многостранните търговски преговори в Регламент за изпълнение (ЕС) № 543/2011 са посочени критериите, по които Комисията определя стандартните стойности при внос от трети държави за продуктите и периодите, посочени в приложение XVI, част A от същия регламент.

               (2)

               Стандартната стойност при внос се изчислява за всеки работен ден съгласно член 136, параграф 1 от Регламент за изпълнение (ЕС) № 543/2011, като се вземат под внимание променливите данни за всеки ден. В резултат на това настоящият регламент следва да влезе в сила в деня на публикуването му в Официален вестник на Европейския съюз,

         ПРИЕ НАСТОЯЩИЯ РЕГЛАМЕНТ:
   Член 1
   Стандартните стойности при внос, посочени в член 136 от Регламент за изпълнение (ЕС) № 543/2011, са определени в приложението към настоящия регламент.
   Член 2
   Настоящият регламент влиза в сила в деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 6 юни 2016 година.

            За Комисията,

            от името на председателя,

         Jerzy PLEWA

            Генерален директор на генерална дирекция „Земеделие и развитие на селските райони“

      (1)  ОВ L 347, 20.12.2013 г., стр. 671.

      (2)  ОВ L 157, 15.6.2011 г., стр. 1.

      ПРИЛОЖЕНИЕ

         Стандартни стойности при внос за определяне на входната цена на някои плодове и зеленчуци

                  (EUR/100 kg)

                  Код по КН

                  Код на третa държавa (1)

                  Стандартна стойност при внос

                  0702 00 00

                  IL

                  259,4

                  MA

                  125,8

                  TR

                  66,0

                  ZZ

                  150,4

                  0709 93 10

                  TR

                  130,1

                  ZZ

                  130,1

                  0805 50 10

                  AR

                  186,6

                  MA

                  160,2

                  TR

                  75,0

                  ZA

                  189,0

                  ZZ

                  152,7

                  0808 10 80

                  AR

                  121,1

                  BR

                  114,8

                  CL

                  131,0

                  CN

                  102,3

                  NZ

                  153,4

                  PE

                  111,0

                  US

                  168,9

                  UY

                  107,2

                  ZA

                  125,8

                  ZZ

                  126,2

                  0809 10 00

                  TR

                  257,1

                  ZZ

                  257,1

                  0809 29 00

                  TR

                  564,8

                  US

                  721,3

                  ZZ

                  643,1

         (1)  Номенклатура на държавите, определена с Регламент (ЕC) № 1106/2012 на Комисията от 27 ноември 2012 година за прилагане на Регламент (ЕО) № 471/2009 на Европейския парламент и на Съвета относно статистиката на Общността за външната търговия с трети страни по отношение на актуализиране на номенклатурата на държавите и териториите (ОВ L 328, 28.11.2012 г., стр. 7). Код „ZZ“ означава „с друг произход“.


title: Регламент за изпълнение (ЕС) 2017/1147 на Комисията от 28 юни 2017 година за изменение на Регламент за изпълнение (ЕС) 2016/1368 на Комисията за определяне на списък на критичните бенчмаркове, използвани на финансовите пазари, в съответствие с Регламент (ЕС) 2016/1011 на Европейския парламент и на Съвета (Текст от значение за ЕИП. )

text:
               29.6.2017

               BG

               Официален вестник на Европейския съюз

               L 166/32

         РЕГЛАМЕНТ ЗА ИЗПЪЛНЕНИЕ (ЕС) 2017/1147 НА КОМИСИЯТА
   от 28 юни 2017 година
   за изменение на Регламент за изпълнение (ЕС) 2016/1368 на Комисията за определяне на списък на критичните бенчмаркове, използвани на финансовите пазари, в съответствие с Регламент (ЕС) 2016/1011 на Европейския парламент и на Съвета
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕС) 2016/1011 на Европейския парламент и на Съвета от 8 юни 2016 г. относно индекси, използвани като бенчмаркове за целите на финансови инструменти и финансови договори или за измерване на резултатите на инвестиционни фондове, и за изменение на директиви 2008/48/ЕО и 2014/17/ЕС и на Регламент (ЕС) № 596/2014 (1), и по-специално член 20, параграф 1 от него,
   като има предвид, че:

               (1)

               Бенчмарковете играят важна роля при определянето на цените на различни финансови инструменти и финансови договори и при измерването на резултатите на много инвестиционни фондове. Често при предоставянето на входящи данни и управлението на бенчмаркове има риск от манипулиране, а участващите лица често са изправени пред конфликт на интереси.

               (2)

               За да изпълнят икономическата си роля, бенчмарковете следва да бъдат представителни за съответния базов пазар или за икономическата действителност, която отразяват. Когато даден бенчмарк престане да бъде представителен за базовия пазар, както например при междубанковите лихвени проценти, възникват рискове, сред които накърняване на лоялните пазарни отношения и влошаване на възможностите за финансиране на домакинствата (под формата на кредити и ипотечни заеми) и предприятията в Съюза.

               (3)

               Рисковете за ползвателите, пазарите и икономиката на Съюза се увеличават с нарастването на общата стойност на финансовите инструменти, финансовите договори и инвестиционните фондове, чиято стойност се определя въз основа на бенчмаркове. Затова в Регламент (ЕС) 2016/1011 са определени различни категории бенчмаркове и са установени допълнителни изисквания, с които да се гарантират достоверността и стабилността на бенчмарковете, считани за критични, включително правомощието на компетентните органи при определени условия да поискат предоставянето на входящи данни или управлението на даден критичен бенчмарк.

               (4)

               Съгласно допълнителните задължения и правомощия на органите, които са компетентни по отношение на администраторите на критични бенчмаркове, се изисква официално определяне на тези критични бенчмаркове. В съответствие с член 20, параграф 1 от Регламент (ЕС) 2016/1011 даден бенчмарк се счита за критичен, ако се използва пряко или непряко в комбинация от бенчмаркове за определяне на стойността на финансови инструменти или финансови договори или за измерването на резултатите на инвестиционни фондове с обща стойност от най-малко 500 млрд. евро, определена въз основа на всички видове матуритети или други срокове на падеж на бенчмарка, когато е приложимо.

               (5)

               В Регламент за изпълнение (ЕС) 2016/1368 (2) на Комисията се определя списък на критичните бенчмаркове, използвани на финансовите пазари, в съответствие с Регламент (ЕС) 2016/1011. Анализът на данните и информацията от Европейската централна банка показват, че стойността на финансовите инструменти и финансовите договори, чиято стойност се определя от EONIA (Euro OverNight Index Average) в Съюза, надвишава прага от 500 млрд. евро, предвиден в член 20, параграф 1 от Регламент (ЕС) 2016/1011.

               (6)

               EONIA е средна стойност на сделките за кредитиране с необезпечен овърнайт на група от банки на междубанковия пазар в Съюза и в страните от ЕАСТ. Това е референтният лихвен процент за лихвени суапове в евро. Ето защо е от решаващо значение за функционирането на пазара на суапове на еврото и финансовата стабилност в Съюза.

               (7)

               Въз основа на изчисления на Европейската централна банка по данни от ежедневните доклади на 52-те най-големи европейски банки, предоставени с оглед на статистическата информация за паричния пазар, размерът на неуредените инструменти на паричния пазар, които използват EONIA като референтен показател, се оценяват, само за тази извадка от банки, съответно на около 450 млрд. евро за обезпечения пазарен сегмент и на 400 млрд. евро за необезпечения само за тази извадка от банки. Смята се освен това, че по-голямата част от сделките в евро на пазара на лихвените индекси по овърнайт суапове overnight index swap (OIS) с условна стойност от около 5,2 трилиона евро, са обвързани с EONIA. От това може да се направи изводът, че EONIA се използва пряко или непряко в комбинация от бенчмаркове за определяне на стойността на финансови инструменти или финансови договори или за измерването на резултатите на инвестиционни фондове с обща стойност от най-малко 500 млрд. евро, определена въз основа на всички видове матуритети.

               (8)

               EONIA се предоставя от същия администратор на бенчмаркове както EURIBOR, а панелът от банки, които предоставя входящи данни за EURIBOR, на практика е подпанел на панела от банки, предоставящ входящи данни за EONIA. EURIBOR отразява дългосрочното кредитиране, а EONIA обхваща овърнайт кредитирането. Ето защо за стабилността на финансовите пазари е от жизненоважно значение EONIA да бъде определен като критичен бенчмарк.

               (9)

               Списъкът на критичните бенчмаркове, установени с Регламент (ЕС) 2016/1368, следва да бъдат изменен с добавянето на EONIA.

               (10)

               С оглед на изключителната важност на EONIA за междубанковия пазар и големия брой деривати в Съюза, които го използват като референтен показател, настоящият регламент следва да влезе в сила в най-кратък срок.

               (11)

               Мерките, предвидени в настоящия регламент, са в съответствие със становището на Европейския комитет по ценни книжа,

         ПРИЕ НАСТОЯЩИЯ РЕГЛАМЕНТ:
   Член 1
   Приложението към Регламент за изпълнение (ЕС) 2016/1368 се заменя с текста в приложението към настоящия регламент.
   Член 2
   Настоящият регламент влиза в сила в деня след деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 28 юни 2017 година.

            За Комисията

            Председател

         Jean-Claude JUNCKER

      (1)  ОВ L 171, 29.6.2016 г., стр. 1.

      (2)  Регламент за изпълнение (ЕС) 2016/1368 на Комисията от 11 август 2016 година за определяне на списък на критичните бенчмаркове, използвани на финансовите пазари, в съответствие с Регламент (ЕС) 2016/1011 на Европейския парламент и на Съвета, (ОВ L 217, 12.8.2016 г., стр. 1).

      ПРИЛОЖЕНИЕ
      „
            ПРИЛОЖЕНИЕ

               Списък на критичните бенчмаркове по член 20, параграф 1 от Регламент (ЕС) 2016/1011

                        №

                        Бенчмарк

                        Администратор

                        Местоположение

                        1

                        Euro Interbank Offered Rate (EURIBOR®)

                        European Money Markets Institute (EMMI)

                        Брюксел, Белгия

                        2

                        Euro OverNight Index Average (EONIA®)

                        European Money Markets Institute (EMMI)

                        Брюксел, Белгия

                  “


title: Регламент за изпълнение (ЕС) 2015/85 на Комисията от 21 януари 2015 година за установяване на стандартни стойности при внос с цел определяне на входната цена на някои плодове и зеленчуци

text:
               22.1.2015

               BG

               Официален вестник на Европейския съюз

               L 15/70

         РЕГЛАМЕНТ ЗА ИЗПЪЛНЕНИЕ (ЕС) 2015/85 НА КОМИСИЯТА
   от 21 януари 2015 година
   за установяване на стандартни стойности при внос с цел определяне на входната цена на някои плодове и зеленчуци
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 1308/2013 на Европейския парламент и на Съвета от 17 декември 2013 г. за установяване на обща организация на селскостопанските пазари и за отмяна на регламенти (ЕИО) № 922/72, (ЕИО) № 234/79, (ЕО) № 1037/2001 и (ЕО) № 1234/2007 (1),
   като взе предвид Регламент за изпълнение (ЕС) № 543/2011 на Комисията от 7 юни 2011 г. за определяне на подробни правила за прилагането на Регламент (ЕО) № 1234/2007 на Съвета по отношение на секторите на плодовете и зеленчуците и на преработените плодове и зеленчуци (2), и по-специално член 136, параграф 1 от него,
   като има предвид, че:

               (1)

               В изпълнение на резултатите от Уругвайския кръг на многостранните търговски преговори в Регламент за изпълнение (ЕС) № 543/2011 са посочени критериите, по които Комисията определя стандартните стойности при внос от трети държави за продуктите и периодите, посочени в приложение XVI, част A от същия регламент.

               (2)

               Стандартната стойност при внос се изчислява за всеки работен ден съгласно член 136, параграф 1 от Регламент за изпълнение (ЕС) № 543/2011, като се вземат под внимание променливите данни за всеки ден. В резултат на това настоящият регламент следва да влезе в сила в деня на публикуването му в Официален вестник на Европейския съюз,

         ПРИЕ НАСТОЯЩИЯ РЕГЛАМЕНТ:
   Член 1
   Стандартните стойности при внос, посочени в член 136 от Регламент за изпълнение (ЕС) № 543/2011, са определени в приложението към настоящия регламент.
   Член 2
   Настоящият регламент влиза в сила в деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 21 януари 2015 година.

            За Комисията,

            от името на председателя,

         Jerzy PLEWA

            Генерален директор на генерална дирекция „Земеделие и развитие на селските райони“

      (1)  ОВ L 347, 20.12.2013 г., стр. 671.

      (2)  ОВ L 157, 15.6.2011 г., стр. 1.

      ПРИЛОЖЕНИЕ

         Стандартни стойности при внос за определяне на входната цена на някои плодове и зеленчуци

                  (EUR/100 kg)

                  Код по КН

                  Код на третa държавa (1)

                  Стандартна стойност при внос

                  0702 00 00

                  EG

                  285,0

                  IL

                  160,5

                  MA

                  126,0

                  TR

                  157,8

                  ZZ

                  182,3

                  0707 00 05

                  JO

                  241,9

                  MA

                  66,8

                  TR

                  179,2

                  ZZ

                  162,6

                  0709 91 00

                  EG

                  119,3

                  ZZ

                  119,3

                  0709 93 10

                  MA

                  235,4

                  TR

                  179,6

                  ZZ

                  207,5

                  0805 10 20

                  EG

                  50,2

                  MA

                  67,7

                  TN

                  52,0

                  TR

                  64,8

                  ZA

                  97,5

                  ZZ

                  66,4

                  0805 20 10

                  IL

                  141,6

                  MA

                  88,9

                  ZZ

                  115,3

                  0805 20 30, 0805 20 50, 0805 20 70, 0805 20 90

                  IL

                  115,2

                  JM

                  118,0

                  KR

                  153,2

                  MA

                  143,8

                  TR

                  114,1

                  ZZ

                  128,9

                  0805 50 10

                  TR

                  65,2

                  ZZ

                  65,2

                  0808 10 80

                  BR

                  65,4

                  CL

                  87,7

                  MK

                  24,4

                  US

                  185,5

                  ZZ

                  90,8

                  0808 30 90

                  CL

                  265,9

                  CN

                  92,1

                  US

                  138,7

                  ZZ

                  165,6

         (1)  Номенклатура на държавите, определена с Регламент (ЕО) № 1106/2012 на Комисията от 27 ноември 2012 година за прилагане на Регламент (ЕО) № 471/2009 на Европейския парламент и на Съвета относно статистиката на Общността за външната търговия с трети страни по отношение на актуализиране на номенклатурата на държавите и териториите текст от значение за ЕИП (ОВ L 328, 28.11.2012 г., стр. 7). Код „ZZ“ означава „с друг произход“.


title: Регламент за изпълнение (ЕС) № 428/2014 на Комисията от 25 април 2014 година за приемане на извънредни мерки за подпомагане на пазара на свинско месо в Литва и за изменение на Регламент за изпълнение (ЕС) № 324/2014 за приемане на извънредни мерки за подпомагане на пазара на свинско месо в Полша

text:
               26.4.2014

               BG

               Официален вестник на Европейския съюз

               L 125/64

         РЕГЛАМЕНТ ЗА ИЗПЪЛНЕНИЕ (ЕС) № 428/2014 НА КОМИСИЯТА
   от 25 април 2014 година
   за приемане на извънредни мерки за подпомагане на пазара на свинско месо в Литва и за изменение на Регламент за изпълнение (ЕС) № 324/2014 за приемане на извънредни мерки за подпомагане на пазара на свинско месо в Полша
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕС) № 1308/2013 на Европейския парламент и на Съвета от 17 декември 2013 г. за установяване на обща организация на пазарите на селскостопански продукти и за отмяна на регламенти (ЕИО) № 922/72, (ЕИО) № 234/79, (ЕО) № 1037/2001 и (ЕО) № 1234/2007 (1), и по-специално член 220, параграф 1, буква а) от него,
   като има предвид, че:

               (1)

               С Директива 2002/60/ЕО на Съвета (2) се определят минималните мерки, които да се прилагат на равнището на Съюза за борба с африканската чума по свинете. С оглед на това, в съответствие с Решение за изпълнение 2014/43/ЕС на Комисията (3), потвърдено с Решение за изпълнение 2014/93/ЕС на Комисията (4), и Решение за изпълнение 2014/178/ЕС на Комисията (5), Литва трябва да гарантира, че областта от нейната територия, в която е установено наличие на посочената болест, включва поне заразения район, фигуриращ в приложенията към посочените решения.

               (2)

               С цел да се предотврати разпространението на африканска чума по свинете и създаването на смущения в търговията на територията на Литва и извън нея, на 17 февруари 2014 г. (6) Литва прие някои допълнителни превантивни мерки в заразения район. В резултат на това пускането на пазара на живи свине, включително прасенца, прясно свинско месо и продукти от свинско месо от заразения район е предмет на специални мерки за надзор, на задължително етикетиране със специална здравна маркировка и на прилагането на някои ограничения за търговия в рамките на единния пазар.

               (3)

               Ограниченията за пускането на пазара на живи свине, включително прасенца, прясно свинско месо и продукти от свинско месо в резултат от прилагането на посочените ветеринарни мерки предполагат съществено намаляване на цените в засегнатите райони и причиняват смущения на пазара на прасенца и свинско месо в тези райони. Поради това на 13 март 2014 г. Литва поиска Комисията да въведе извънредни мерки за подпомагане на пазара съгласно предвиденото в Регламент (ЕС) № 1308/2013. Тези мерки, приложими единствено по отношение на прасенца, свине майки и други свине, отгледани в районите, пряко засегнати от ограниченията, следва да се приемат само за абсолютно необходимия период от време.

               (4)

               Размерът на помощите следва да бъде изразен за прасенцата като сума на глава за ограничен брой прасенца и за 100 килограма кланично тегло на другите животни, които отговарят на съответните условия, за ограничено количество свинско месо и с максимално компенсируемо кланично тегло на животно. Размерът на помощите следва да бъде определен въз основа на последната пазарна информация.

               (5)

               За прасенцата и другите свине, отгледани в засегнатите райони, подпомагането следва да бъде обвързано с доставянето на животните в кланиците, тяхното клане и спазването на по-строгите ветеринарни правила, приложими в засегнатите райони в деня на доставянето им.

               (6)

               В Решение за изпълнение 2014/236/ЕС на Комисията (7) се предвижда финансова помощ от Съюза за компенсиране на собствениците на свине за загубите, причинени от ранното клане на свине в заразените райони с цел свеждане до минимум на риска от разпространение на болестта. Литва и Полша възнамеряват да намалят гъстотата на възприемчивите към болестта животни в свиневъдни стопанства с ниска степен на биологична сигурност в заразения район, като насърчат клането на свине и предотвратят попълването на свиневъдните стопанства в продължение на поне една година (8). Поради това, както и с цел да се избегне всякакъв риск от двойно финансиране, помощта, която се изплаща по силата на настоящия регламент, следва да бъде ограничена до свиневъдите, които не се ползват от финансовата помощ за ранно клане, предвидена в Решение за изпълнение 2014/236/ЕС. По същата причина съответно ограничение следва да се прилага за Полша. Поради това Регламент за изпълнение (ЕС) № 324/2014 на Комисията (9) следва да бъде съответно изменен.

               (7)

               Следва да се предвиди разпоредба компетентните органи в Литва да прилагат всички необходими мерки за контрол и надзор и да информират съответно Комисията за това. Транспортирането и клането на животните, които отговарят на условията, следва да се извършват под контрола на компетентните органи, които трябва да гарантират също така, че за получените от тези животни продукти се спазват съответните ограничения за пускане на пазара.

               (8)

               Ограниченията за пускането на пазара на живи свине и прасенца, прясно свинско месо и продукти от свинско месо се прилагаха в продължение на няколко седмици в засегнатите територии и тази ситуация доведе до смущения на пазара и загуба на приходи за производителите, както и до значително увеличение на теглото на животните, което е недопустимо от гледна точка на хуманното отношение към тях. Поради това мерките, предвидени в настоящия регламент, следва да се прилагат по отношение на животните, които са доставени в кланицата, считано от 17 февруари 2014 г. — датата на приемане на превантивните мерки от страна на Литва. Положението на пазара и въздействието на тази мярка трябва да бъдат преразгледани с оглед на бъдещо развитие, поради което мярката следва да се прилага само за срок от три месеца.

               (9)

               Мерките, предвидени в настоящия регламент, са в съответствие със становището на Комитета за общата организация на селскостопанските пазари,

         ПРИЕ НАСТОЯЩИЯ РЕГЛАМЕНТ:
   Член 1
   1.   На Литва се разрешава да отпуска помощи във връзка с клането на следните животни:

               а)

               прасенца, които попадат в обхвата на код по КН 0103 91 10;

               б)

               свине, които попадат в обхвата на код по КН 0103 92 19;

               в)

               женски свине, които попадат в обхвата на код по КН 0103 92 11, т.е. свине майки.

         2.   Помощите, предвидени в параграф 1, се предоставят само ако са изпълнени следните условия:

               а)

               животните са отгледани в районите, изброени в приложението към Решение за изпълнение 2014/43/ЕС или Решение за изпълнение 2014/93/ЕС, или в част II от приложението към Решение за изпълнение 2014/178/ЕС за съответните периоди от време, или в друго решение за изпълнение на Комисията, прието в тази връзка, и живите свине, включително прасенца, отгледани в тези райони, както и свинското месо, получено от животни, отгледани в тези райони, са подложени на някои ограничения за пускане на пазара поради африканската чума по свинете;

               б)

               на 17 февруари 2014 г. животните са се намирали в районите, посочени в буква а), или са били родени и отгледани след посочената дата в същите райони;

               в)

               допълнителните превантивни мерки, въведени със заповедта на директора на Държавната хранително-ветеринарна служба на Литва № B1-60 от 17 февруари 2014 г. за разширяването на буферната зона за африканска чума по свинете, или други национални правила, които са приети в тази връзка и с които живите свине и свинското месо се подлагат на ограничения за пускане на пазара поради африканска чума по свинете, се прилагат в района, в който тези животни са били отглеждани към датата, на която те са доставени в кланица;

               г)

               спазени са правилата, определени от решенията за изпълнение, посочени в буква а), и превантивните мерки, посочени в буква в);

               д)

               производителите на свинско месо, които кандидатстват за помощта, предвидена в параграф 1 от настоящия член, не се ползват от финансовата помощ за ранно клане, посочена в член 1, параграф 3 от Решение за изпълнение 2014/236/ЕС.

         Член 2
   Помощите, предвидени в член 1 („помощите“), се считат за извънредни мерки за подпомагане на пазара съгласно предвиденото в член 4, параграф 1, буква а) от Регламент (ЕС) № 1306/2013 на Европейския парламент и на Съвета (10).
   Член 3
   1.   Производителите на свинско месо могат да кандидатстват за помощи за животните, заклани в периода между 17 февруари 2014 г. и 16 май 2014 г.
   2.   Помощите са в размер на 10,8 EUR на глава за доставените прасенца, посочени в член 1, параграф 1, буква а), и на 30 EUR за 100 килограма кланично тегло, отчетено за доставените животни, посочени в член 1, параграф 1, букви б) и в). Комисията може да променя тези размери с оглед развитието на пазара.
   3.   Помощите за животните, посочени в член 1, параграф 1, букви б) и в), с кланично тегло над 100 килограма не могат надвишават размера на помощите, определен в параграф 2 за свине с кланично тегло 100 килограма.
   4.   Петдесет процента от разходите за помощи, обхващащи общо максимум 7 600 прасенца, посочени в член 1, параграф 1, буква а), и 700 тона кланични трупове на свине, посочени в член 1, параграф 1, букви б) и буква в), се финансират от бюджета на Съюза.
   5.   Разходите са допустими за финансиране от Съюза само ако са изплатени от Литва на бенефициера до 31 август 2014 г.
   6.   Помощите се изплащат от Литва след клането на животните, посочени в член 1, параграф 1, и след извършване на проверки в съответствие с член 4.
   Член 4
   1.   Литва взема всички необходими мерки, включително извършването на изчерпателни административни и физически проверки, за да гарантира спазването на условията, предвидени в настоящия регламент. Освен това органите на Литва:

               а)

               извършват надзор върху транспортирането на животните от стопанството до кланицата, като използват стандартизирани списъци за проверка, включващи графи за тегло и брой, включително произход и местоназначение на животните;

               б)

               гарантират, че за месото, получено от животни, за които са отпуснати помощи, се спазват ограниченията, приложими към териториите, посочени в член 1, параграф 2, буква а);

               в)

               поне веднъж в календарния месец извършват административни и счетоводни проверки във всяка участваща кланица, за да се гарантира, че всички доставени животни, за които може да бъде подадено заявление за отпускане на помощи, както и полученото от тях месо са били обработени в съответствие с изискванията на настоящия регламент, считано от 17 февруари 2014 г. или от последната подобна проверка насам;

               г)

               предвиждат извършването на проверки на място и изготвянето на подробни отчети за тези проверки, посочвайки по-конкретно:

                           i)

                           теглото и броя на прасенцата, свинете майки и другите свине за всяка партида, транспортирана от стопанството, датата и часа на тяхното транспортиране и пристигане в кланица;

                           ii)

                           броя на прасенцата, свинете майки и другите свине, заклани в кланицата, разрешението за придвижване на животните, теглото на всеки кланичен труп — за свинете майки и другите свине, а за животните, заклани след влизането в сила на настоящия регламент — номерата на пломбите на транспортните средства, използвани за превоз на тези животни.

         2.   Проверките, посочени в параграф 1, се извършват преди изплащането на помощите. Литва уведомява Комисията за мерките и проверките, въведени в съответствие с настоящия член, не по-късно от 10 дни след влизането в сила на настоящия регламент.
   Член 5
   1.   Всяка сряда Литва предоставя на Комисията следната информация по отношение на предходната седмица:

               а)

               броя на прасенцата, броя на свинете майки и броя на другите свине, доставени за клане в съответствие с настоящия регламент, както и общото кланично тегло на свинете майки и другите свине, посочени в член 1, параграф 1, букви б) и в);

               б)

               очакваните финансови разходи за всяка категория животни, посочени в член 1, параграф 1.

         Първата информация обхваща животните, доставени за клане след 17 февруари 2014 г. в съответствие с настоящия регламент. Посоченото в първата алинея задължение се прилага до 21 май 2014 г.
   2.   Не по-късно от 30 юни 2014 г. Литва изпраща на Комисията подробен доклад за прилагането на настоящия регламент, включително подробна информация по отношение на изпълнението на контрола, проверките и надзора, извършени в съответствие с член 4.
   Член 6
   В член 1, параграф 2 от Регламент за изпълнение (ЕС) № 324/2014 се добавя следната буква г):

               „г)

               производителите на свинско месо, които кандидатстват за помощите, предвидени в параграф 1 от настоящия член, не се ползват от финансовата помощ за ранно клане, посочена в член 1, параграф 3 от Решение за изпълнение 2014/236/ЕС на Комисията (11).

         Член 7
   Настоящият регламент влиза в сила в деня след публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 25 април 2014 година.

            За Комисията

            Председател

         José Manuel BARROSO

      (1)  ОВ L 347, 20.12.2013 г., стр. 671.

      (2)  Директива 2002/60/ЕО на Съвета от 27 юни 2002 г. за определяне на специфични разпоредби за борба с африканската чума по свинете (ОВ L 192, 20.7.2002 г., стр. 27).

      (3)  Решение за изпълнение 2014/43/ЕС на Комисията от 27 януари 2014 г. относно определени временни мерки за защита във връзка с болестта африканска чума по свинете в Литва (ОВ L 26, 29.1.2014 г., стр. 44).

      (4)  Решение за изпълнение 2014/93/ЕС на Комисията от 14 февруари 2014 г. относно определени мерки за защита във връзка с болестта африканска чума по свинете в Литва (ОВ L 46, 18.2.2014 г., стр. 20).

      (5)  Решение за изпълнение 2014/178/ЕС на Комисията от 27 март 2014 г. относно мерките за контрол на здравето на животните във връзка с африканската чума по свинете в някои държави членки (ОВ L 95, 29.3.2014 г., стр. 47).

      (6)  Заповед на директора на Държавната хранително-ветеринарна служба № B1-60 от 17 февруари 2014 г. за разширяването на буферната зона за африканска чума по свинете.

      (7)  Решение за изпълнение 2014/236/ЕС на Комисията от 24 април 2014 г. относно финансовото участие на Европейския съюз в надзора и други спешни мерки, прилагани в Естония, Латвия, Литва и Полша срещу африканската чума по свинете (ОВ L 125, 26.4.2014 г., стр. 86).

      (8)  Заповед на директора на Държавната хранително-ветеринарна служба на Литва № B1-384 от 11 юли 2011 г.

      (9)  Регламент за изпълнение (ЕС) № 324/2014 на Комисията от 28 март 2014 г. за приемане на извънредни мерки за подпомагане на пазара на свинско месо в Полша (ОВ L 95, 29.3.2014 г., стр. 24).

      (10)  Регламент (ЕС) № 1306/2013 на Европейския парламент и на Съвета от 17 декември 2013 г. относно финансирането, управлението и мониторинга на общата селскостопанска политика и за отмяна на регламенти (ЕИО) № 352/78, (ЕО) № 165/94, (ЕО) № 2799/98, (ЕО) № 814/2000, (ЕО) № 1290/2005 и (ЕО) № 485/2008 на Съвета (ОВ L 347, 20.12.2013 г., стр. 549).


title: Регламент за изпълнение (ЕС) 2016/973 на Комисията от 17 юни 2016 година за разрешаване на употребата на цинков бислизинат като фуражна добавка за всички видове животни (Текст от значение за ЕИП)

text:
               18.6.2016

               BG

               Официален вестник на Европейския съюз

               L 161/21

         РЕГЛАМЕНТ ЗА ИЗПЪЛНЕНИЕ (ЕС) 2016/973 НА КОМИСИЯТА
   от 17 юни 2016 година
   за разрешаване на употребата на цинков бислизинат като фуражна добавка за всички видове животни
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 1831/2003 на Европейския парламент и на Съвета от 22 септември 2003 г. относно добавки за използване при храненето на животните (1), и по-специално член 9, параграф 2 от него,
   като има предвид, че:

               (1)

               В Регламент (ЕО) № 1831/2003 се предвижда разрешителен режим за добавките, предвидени за употреба при храненето на животните, и се посочват основанията и процедурите за предоставянето на такова разрешение.

               (2)

               В съответствие с член 7 от Регламент (ЕО) № 1831/2003 беше подадено заявление за разрешаване на цинков хелат от L-лизинат HCl, придружено от данните и документите, изисквани съгласно член 7, параграф 3 от Регламент (ЕО) № 1831/2003.

               (3)

               Заявлението се отнася до разрешаването на цинковия хелат от L-лизинат HCl като фуражна добавка за всички видове животни, която да бъде класифицирана в категорията „хранителни добавки“.

               (4)

               В становището си от 20 октомври 2015 г. (2) Европейският орган за безопасност на храните („Органът“) заключи, че при предложените условия на употреба цинковият хелат от L-лизинат HCl не се отразява неблагоприятно върху здравето на животните и здравето на потребителите, както и че няма да възникнат опасения във връзка с безопасността за ползвателите, при условие че се вземат съответните предпазни мерки.

               (5)

               По отношение на въздействието върху околната среда, и по-специално инфилтрацията и оттока на цинк в повърхностните води, Органът препоръча в становището си от 8 април 2014 г. (3) да се намали значително максималното съдържание на цинк в пълноценните фуражи за няколко целеви вида. Въпреки това, за да няма риск от незадоволяване на физиологичните нужди на животните и в определени периоди от живота им или от други отрицателни въздействия върху здравето на животните, препоръчаното от Органа намаляване на съдържанието на цинк следва да се въвежда поетапно. С цел да се постигне допълнително намаляване, стопанските субекти в областта на фуражите и научноизследователските институти следва да бъдат насърчавани да събират нови научни данни относно физиологичните нужди на различните видове животни.

               (6)

               Освен това Органът заключи, че цинковият хелат от L-лизинат HCl може да се счита за ефикасен източник на цинк за всички видове животни и препоръча за това вещество наименованието „цинков бислизинат“. Органът не счита, че са необходими специални изисквания за мониторинг след пускането на пазара. Той също така провери доклада относно метода за анализ на фуражната добавка във фуражите, представен от референтната лаборатория, определена по силата на член 21 от Регламент (ЕО) № 1831/2003. При оценката на цинковия бислизинат беше установено, че предвидените в член 5 от Регламент (ЕО) № 1831/2003 условия за издаване на разрешение са изпълнени. Поради това употребата на посоченото вещество следва да бъде разрешена съгласно предвиденото в приложението към настоящия регламент.

               (7)

               Мерките, предвидени в настоящия регламент, са в съответствие със становището на Постоянния комитет по растенията, животните, храните и фуражите,

         ПРИЕ НАСТОЯЩИЯ РЕГЛАМЕНТ:
   Член 1
   Разрешава се употребата на посоченото в приложението вещество, което принадлежи към категорията „хранителни добавки“ и към функционалната група „смеси на елементи с микроконцентрация“, като добавка при храненето на животните, при спазване на условията, определени в същото приложение.
   Член 2
   Настоящият регламент влиза в сила на двадесетия ден след деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 17 юни 2016 година.

            За Комисията

            Председател

         Jean-Claude JUNCKER

      (1)  ОВ L 268, 18.10.2003 г., стр. 29.

      (2)  EFSA Journal (Бюлетин на ЕОБХ), 2015; 13(11):4267.

      (3)  EFSA Journal (Бюлетин на ЕОБХ), 2014; 12(5):3668.

      ПРИЛОЖЕНИЕ

                  Идентификационен номер на добавката

                  Наименование на притежателя на разрешението

                  Добавка

                  Състав, химична формула, описание, метод за анализ

                  Вид или категория на животните

                  Максимална възраст

                  Минимално съдържание

                  Максимално съдържание

                  Други разпоредби

                  Срок на валидност на разрешението

                  Съдържание на елемента (Zn) в mg/kg пълноценен фураж със съдържание на влага 12 %

                     Категория: „хранителни добавки“. Функционална група: „смеси на елементи с микроконцентрация“

                  3b613

                  —

                  Цинков бислизинат

                     Характеристика на добавката:

                  Прах или гранули с минимално съдържание на цинк 13,5 % и минимално съдържание на лизин 85,0 %.
                  Цинк под формата на цинков хелат от бислизинат HCl: минимум 85 %.

                     Характеристика на активното вещество:

                  Цинков хелат от бислизинат HCl
                  Химична формула:
                  Zn(C6H13N2O2)2 × 2HCl × 2H2O
                  CAS №: 23333-98-4

                     Методи за анализ
                      (1):
                  За определянето на съдържанието на лизин във фуражната добавка и в премиксите:

                              —

                              йонообменна хроматография, съчетана със следколонна дериватизация и фотометрично детектиране (IEC-UV/FD), или

                              —

                              VDLUFA 4.11.6 или EN ISO 17180.

                        За определянето на общото съдържание на цинк във фуражната добавка и в премиксите:

                              —

                              атомноемисионна спектрометрия с индуктивно свързана плазма (ICP-AES) — EN 15510, или

                              —

                              атомноемисионна спектрометрия с индуктивно свързана плазма след разлагане под налягане (ICP-AES) — EN 15621.

                        За определянето на общото съдържание на цинк във фуражните суровини и в комбинираните фуражи:

                              —

                              атомноемисионна спектрометрия с индуктивно свързана плазма (ICP-AES) — EN 15510, или

                              —

                              атомноемисионна спектрометрия с индуктивно свързана плазма след разлагане под налягане (ICP-AES) — EN 15621, или

                              —

                              атомноабсорбционна спектрометрия (AAS) — Регламент (ЕО) № 152/2009 на Комисията (2).

                  Всички видове животни

                  —

                  —

                  Кучета и котки: 200 (общо)
                  Пъстървови риби и заместители на мляко за телета: 180 (общо)
                  Прасенца, свине майки, зайци и всички риби, различни от пъстървови: 150 (общо)
                  Други видове и категории: 120 (общо)

                              1.

                              Добавката се смесва с фуража под формата на премикс.

                              2.

                              Цинковият бислизинат може да бъде пускан на пазара и употребяван като добавка, състояща се от препарат.

                              3.

                              За потребителите на добавката и премиксите във фуражния сектор се установяват процедури за безопасна работа и подходящи организационни мерки с оглед на потенциалните рисковете от вдишване, контакт с кожата или с очите. Когато тези процедури и мерки не могат да намалят тези рискове до приемливо равнище, добавката и премиксите се използват с подходящи лични предпазни средства.

                  8 юли 2026 г.

         (1)  Подробна информация за методите за анализ може да бъде намерена на интернет адреса на референтната лаборатория: https://ec.europa.eu/jrc/en/eurl/feed-additives/evaluation-reports.

         (2)  Регламент (ЕО) № 152/2009 на Комисията от 27 януари 2009 година за определяне на методите за вземане на проби и анализ за целите на официалния контрол на фуражите (ОВ L 54, 26.2.2009 г., стр. 1).


title: Регламент за изпълнение (ЕС) 2017/1555 на Комисията от 12 септември 2017 година за вписване на наименование в регистъра на защитените наименования за произход и защитените географски указания [Πευκοθυμαρόμελο Κρήτης (Pefkothymaromelo Kritis) (ЗНП)]

text:
               15.9.2017

               BG

               Официален вестник на Европейския съюз

               L 237/64

         РЕГЛАМЕНТ ЗА ИЗПЪЛНЕНИЕ (ЕС) 2017/1555 НА КОМИСИЯТА
   от 12 септември 2017 година
   за вписване на наименование в регистъра на защитените наименования за произход и защитените географски указания [Πευκοθυμαρόμελο Κρήτης (Pefkothymaromelo Kritis) (ЗНП)]
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕС) № 1151/2012 на Европейския парламент и на Съвета от 21 ноември 2012 г. относно схемите за качество на селскостопанските продукти и храни (1), и по-специално член 52, параграф 2 от него,
   като има предвид, че:

               (1)

               В съответствие с член 50, параграф 2, буква а) от Регламент (ЕС) № 1151/2012 заявлението за регистрация на наименованието „Πευκοθυμαρόμελο Κρήτης“ (Pefkothymaromelo Kritis), подадено от Гърция, бе публикувано в Официален вестник на Европейския съюз
                   (2).

               (2)

               Тъй като Комисията не получи никакви възражения по член 51 от Регламент (ЕС) № 1151/2012, наименованието „Πευκοθυμαρόμελο Κρήτης“ (Pefkothymaromelo Kritis) следва да бъде регистрирано,

         ПРИЕ НАСТОЯЩИЯ РЕГЛАМЕНТ:
   Член 1
   Регистрира се наименованието „Πευκοθυμαρόμελο Κρήτης“ (Pefkothymaromelo Kritis) (ЗНП).
   Наименованието по първа алинея се използва за идентифициране на продукт от клас 1.4. Други продукти от животински произход (яйца, мед, различни млечни продукти с изключение на масло, и др.) от приложение XI към Регламент за изпълнение (ЕС) № 668/2014 на Комисията (3).
   Член 2
   Настоящият регламент влиза в сила на двадесетия ден след деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 12 септември 2017 година.

            За Комисията,

            от името на председателя,

         Phil HOGAN

            Член на Комисията

      (1)  ОВ L 343, 14.12.2012 г., стр. 1.

      (2)  ОВ C 108, 6.4.2017 г., стр. 20.

      (3)  Регламент за изпълнение (ЕС) № 668/2014 на Комисията от 13 юни 2014 г. за определяне на правила за прилагането на Регламент (ЕС) № 1151/2012 на Европейския парламент и на Съвета относно схемите за качество на селскостопанските продукти и храни (ОВ L 179, 19.6.2014 г., стр. 36).


title: Регламент за изпълнение (ЕС) 2015/2387 на Комисията от 17 декември 2015 година за установяване на стандартни стойности при внос с цел определяне на входната цена на някои плодове и зеленчуци

text:
               18.12.2015

               BG

               Официален вестник на Европейския съюз

               L 332/114

         РЕГЛАМЕНТ ЗА ИЗПЪЛНЕНИЕ (ЕС) 2015/2387 НА КОМИСИЯТА
   от 17 декември 2015 година
   за установяване на стандартни стойности при внос с цел определяне на входната цена на някои плодове и зеленчуци
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕC) № 1308/2013 на Европейския парламент и на Съвета от 17 декември 2013 г. за установяване на обща организация на селскостопанските пазари и за отмяна на регламенти (ЕИО) № 922/72, (ЕИО) № 234/79, (ЕО) № 1037/2001 и (ЕО) № 1234/2007 (1),
   като взе предвид Регламент за изпълнение (ЕС) № 543/2011 на Комисията от 7 юни 2011 г. за определяне на подробни правила за прилагането на Регламент (ЕО) № 1234/2007 на Съвета по отношение на секторите на плодовете и зеленчуците и на преработените плодове и зеленчуци (2), и по-специално член 136, параграф 1 от него,
   като има предвид, че:

               (1)

               В изпълнение на резултатите от Уругвайския кръг на многостранните търговски преговори в Регламент за изпълнение (ЕС) № 543/2011 са посочени критериите, по които Комисията определя стандартните стойности при внос от трети държави за продуктите и периодите, посочени в приложение XVI, част A от същия регламент.

               (2)

               Стандартната стойност при внос се изчислява за всеки работен ден съгласно член 136, параграф 1 от Регламент за изпълнение (ЕС) № 543/2011, като се вземат под внимание променливите данни за всеки ден. В резултат на това настоящият регламент следва да влезе в сила в деня на публикуването му в Официален вестник на Европейския съюз,

         ПРИЕ НАСТОЯЩИЯ РЕГЛАМЕНТ:
   Член 1
   Стандартните стойности при внос, посочени в член 136 от Регламент за изпълнение (ЕС) № 543/2011, са определени в приложението към настоящия регламент.
   Член 2
   Настоящият регламент влиза в сила в деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 17 декември 2015 година.

            За Комисията,

            от името на председателя,

         Jerzy PLEWA

            Генерален директор на генерална дирекция „Земеделие и развитие на селските райони“

      (1)  ОВ L 347, 20.12.2013 г., стр. 671.

      (2)  ОВ L 157, 15.6.2011 г., стр. 1.

      ПРИЛОЖЕНИЕ

         Стандартни стойности при внос за определяне на входната цена на някои плодове и зеленчуци

                  (EUR/100 kg)

                  Код по КН

                  Код на третa държавa (1)

                  Стандартна стойност при внос

                  0702 00 00

                  IL

                  236,2

                  MA

                  90,9

                  TR

                  117,9

                  ZZ

                  148,3

                  0707 00 05

                  EG

                  174,9

                  MA

                  82,9

                  TR

                  150,0

                  ZZ

                  135,9

                  0709 93 10

                  MA

                  55,7

                  TR

                  155,4

                  ZZ

                  105,6

                  0805 10 20

                  EG

                  57,7

                  MA

                  64,7

                  TR

                  58,4

                  ZA

                  48,6

                  ZZ

                  57,4

                  0805 20 10

                  MA

                  74,3

                  ZZ

                  74,3

                  0805 20 30, 0805 20 50, 0805 20 70, 0805 20 90

                  IL

                  110,0

                  TR

                  68,9

                  ZZ

                  89,5

                  0805 50 10

                  TR

                  89,2

                  ZZ

                  89,2

                  0808 10 80

                  CA

                  151,7

                  CL

                  82,8

                  US

                  157,8

                  ZA

                  141,1

                  ZZ

                  133,4

                  0808 30 90

                  CN

                  63,2

                  TR

                  128,4

                  ZZ

                  95,8

         (1)  Номенклатура на държавите, определена с Регламент (ЕC) № 1106/2012 на Комисията от 27 ноември 2012 година за прилагане на Регламент (ЕО) № 471/2009 на Европейския парламент и на Съвета относно статистиката на Общността за външната търговия с трети страни по отношение на актуализиране на номенклатурата на държавите и териториите (ОВ L 328, 28.11.2012 г., стр. 7). Код „ZZ“ означава „с друг произход“.